JAS-W3 เปิดเทรดที่ 1.92 บ. วอลุ่มกว่า 774.59 ลบ.
JAS-W3 เปิดเทรดวันแรก ณ เวลา 10.22น. ทรงตัวอยู่ที่ 1.68 บ. สูงสุดที่ 1.92 บ. ต่ำสุดที่ 1.66 บ. มูลค่าซื้อขายที่ 774.59 ลบ. โดยมีจำนวนจดทะเบียน 3,428,457,991 หน่วย อัตราการใช้สิทธิ 1 ใบสำคัญแสดงสิทธิ : 1 หุ้นสามัญใหม่ ราคาการใช้สิทธิ 4.30 บ./หุ้น กำหนดวันใช้สิทธิครั้งแรก 30 ก.ย. 58 ใช้สิทธิครั้งสุดท้าย 3 ก.ค. 63
16 ก.ค. 2558

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) ครั้งที่ 3 หรือ JAS-W3 เปิดเทรดวันนี้ ณ เวลา 10.22น. ทรงตัวอยู่ที่ 1.68 บาท สูงสุดที่ 1.92 บาท ต่ำสุดที่ 1.66 บาท มูลค่าซื้อขายที่ 774.59 ล้านบาท
ขณะที่ ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS อยู่ที่ 5.35 บาท ลบ 0.10 บาท หรือ 1.83% สูงสุดที่ 5.45 บาท ต่ำสุดที่ 5.35 บาท มูลค่าซื้อขายที่ 134.96 ล้านบาท ขณะที่ดัชนีตลาดหุ้นไทยโดยรวมบวก 0.17%
สำหรับใบสำคัญแสดงสิทธิที่จะซื้อหุ้นสามัญบริษัท จัสมิน อินเตอร์เนชั่นแนล จำกัด (มหาชน) หรือ JAS ใช้ชื่อย่อว่า JAS-W3 มีจำนวน 3,428,457,991 หน่วยอัตราการใช้สิทธิ 1 ใบสำคัญแสดงสิทธิ : 1 หุ้นสามัญใหม่ ราคาการใช้สิทธิ 4.30 บาทต่อหุ้น อายุใบสำคัญแสดงสิทธิ 5 ปี นับแต่วันที่ออกใบสำคัญแสดงสิทธิ (6 กรกฎาคม 2558) ราคาใบสำคัญแสดงสิทธิ 0.00 บาทต่อหน่วย กำหนดวันใช้สิทธิครั้งแรก 30 ก.ย. 2558 ส่วนวันใช้สิทธิครั้งสุดท้าย 3 ก.ค. 2563
 
 